
COMUNICAT
 privind valoarea contribuției pentru cogenerarea de înaltă eficiență
 aplicată de la 1 ianuarie 2021
 

În ședința Comitetului de reglementare al Autorității Naționale de Reglementare în Domeniul Energiei din data de 16.12.2020 a fost aprobat Ordinul nr. 239/16.12.2020.
Conform Ordinului președintelui ANRE nr. 239 privind aprobarea contribuţiei pentru cogenerarea de înaltă eficienţă şi a unor prevederi privind modul de facturare al acesteia, valoarea contribuţiei pentru cogenerare care va fi aplicată începând cu 1 ianuarie 2021 este de 17,12 lei/MWh.
[bookmark: _GoBack]Această valoare  este cu 24,35% mai mică decât valoarea contribuției pentru cogenerare de 22,63 lei/MWh aflată în vigoare pentru lunile noiembrie şi decembrie 2020.
Aplicând noua valoare a contribuției pentru cogenerare, valabilă până la data de 30 iunie 2021, va rezulta un impact asupra prețului la consumatorul final de 0,01712 lei/kWh.

